CELEX: 62012CB0352
Language: hu
Date: 2013-06-20 00:00:00
Title: C-352/12. sz. ügy: A Bíróság (tízedik tanács) 2013. június 20-i végzése (Tribunale Amministrativo Regionale per l’Abruzzo (Olaszország) előzetes döntéshozatal iránti kérelme) — Consiglio Nazionale degli Ingegneri kontra Comune di Castelvecchio Subequo, Comune di Barisciano (Az eljárási szabályzat 99. cikke — Közbeszerzés — 2004/18/EK irányelv — 1. cikk (2) bekezdés a) és d) pont) — Szolgáltatások — Valamely megye földrengés által kárt szenvedett bizonyos területeit érintő helyreállítási terv elkészítésére vonatkozó támogatási tevékenységek — Két közjogi szerv között kötött szerződés, amely szervek közül az egyik egy egyetem — Gazdasági szereplőnek minősíthető közjogi szerv — Különleges körülmények)

3.8.2013   
            
            
               HU
            
            
               Az Európai Unió Hivatalos Lapja
            
            
               C 225/47
            
         A Bíróság (tízedik tanács) 2013. június 20-i végzése (Tribunale Amministrativo Regionale per l’Abruzzo (Olaszország) előzetes döntéshozatal iránti kérelme) — Consiglio Nazionale degli Ingegneri kontra Comune di Castelvecchio Subequo, Comune di Barisciano
   (C-352/12. sz. ügy) (1)
   
   (Az eljárási szabályzat 99. cikke - Közbeszerzés - 2004/18/EK irányelv - 1. cikk (2) bekezdés a) és d) pont) - Szolgáltatások - Valamely megye földrengés által kárt szenvedett bizonyos területeit érintő helyreállítási terv elkészítésére vonatkozó támogatási tevékenységek - Két közjogi szerv között kötött szerződés, amely szervek közül az egyik egy egyetem - Gazdasági szereplőnek minősíthető közjogi szerv - Különleges körülmények)
   2013/C 225/81
   Az eljárás nyelve: olasz
   
      A kérdést előterjesztő bíróság
   
   Tribunale Amministrativo Regionale per l’Abruzzo
   
      Az alapeljárás felei
   
   
      Felperes: Consiglio Nazionale degli Ingegneri
   
      Alperesek: Comune di Castelvecchio Subequo, Comune di Barisciano
   
      Beavatkozó: Università degli Studi Chieti Pescara — Dipartirnento Scienze e Storia den' Architettura és Scuola di Architettura e Design Vittoria (SAD) dell'Università degli Studi di Camerino
   
      Tárgy
   
   Előzetes döntéshozatal iránti kérelem — Tribunale Amministrativo Regionale per l’Abruzzo — Az építési beruházásra, az árubeszerzésre és a szolgáltatásnyújtásra irányuló közbeszerzési szerződések odaítélési eljárásainak összehangolásáról szóló, 2004. március 31-i 2004/18/EK európai parlamenti és tanácsi irányelv (HL L 134., 114. o.; magyar nyelvű különkiadás 6. fejezet, 7. kötet, 132. o.) 1. cikke (2) bekezdése a) és d) pontjának, 2. cikkének, 28. cikkének, valamint II. melléklete 8. és 12. kategóriájának értelmezése — A szerződésnek az irányelvben előírt közbeszerzési eljárások lefolytatásának mellőzésével történő odaítélése — Két közjogi szerv között létrejött szerződés, amelynek keretében a szolgáltató egy egyetem, és ahol az ellenszolgáltatás nem nyilvánvalóan jövedelmező — Két település földrengés által elpusztított történelmi központjának helyreállítására vonatkozó tanulmánykészítési, elemzési és tervezési szolgáltatások nyújtása — A földrengéshez kapcsolódó sajátos közérdekkel igazolt szerződés-odaítélési mód
   
      Rendelkező rész
   
   A 2009. november 30-i 1177/2009/EK bizottsági rendelettel módosított, az építési beruházásra, az árubeszerzésre és a szolgáltatásnyújtásra irányuló közbeszerzési szerződések odaítélési eljárásainak összehangolásáról szóló, 2004. március 31-i 2004/18/EK európai parlamenti és tanácsi irányelvvel ellentétes az olyan nemzeti szabályozás, amely lehetővé teszi olyan szerződés versenyeztetés nélkül történő kötését, amellyel közjogi szervek egymás között együttműködést hoznak létre — aminek vizsgálata a kérdést előterjesztő bíróság feladata — ha az ilyen szerződés nem e szervek közös közszolgáltatási feladata végrehajtásának biztosítására irányul, nem kizárólag a közérdekű cél eléréséhez szükséges megfontolások és követelmények vezérlik, vagy olyan jellegű, hogy valamely magánszolgáltatót a versenytársaihoz viszonyítva előnyös helyzetbe hoz. Az a tény, hogy az ilyen szerződés különleges helyzetben jön létre, csak akkor vehető figyelembe, ha az ajánlatkérő bizonyítja, hogy teljesülnek az ezen irányelv 31. cikke 1. pontjának c) alpontjában szereplő végrehajtási feltételek.
   
      (1)  HL C 295., 2012.9.29.